સામાન્ય રીતે સુપ્રિમ કોર્ટની ગાઈડલાઈન અનુસાર રાત્રે ૧૦ વાગ્યા બાદ મોટા અવાજે લાઉડ સ્પીકર વગાડી શકાય નહી તેવો કાયદો હોવા છતાં જિલ્લા વહીવટીતંત્ર દ્વારા આયોજિત આ કાર્યક્રમમાં કાયદાનાં લીરે લીરા ઉડયા હતા, એસએસસી અને એચએસસી બોર્ડની પરિક્ષાની પૂર્વ રાત્રીએ જયારે પરિક્ષાર્થીઓ પરિક્ષાની અંતિમ તૈયારીઓમાં વ્યસ્ત હતા ત્યારે પોલીસ અધિક્ષક અને કલેકટર સહીત ઉચ્ચ અધિકારીઓની ઉપસ્થિતીમાં રાત્રે ૧૨-૩૦ વાગ્યા સુધી ઊંચા લાઉડ સ્પીકરના અવાજ સાથે કાર્યક્રમ ચાલુ રહ્યો હતો અને જેને લઈને નજીકમાં આવેલી હોસ્ટેલોમાં રહેતા અને પરિક્ષાની તૈયારી કરતા અનેક વિદ્યાર્થીઓને અભ્યાસ કરવામાં ખલેલ પહોંચી હતી.